31. 7. 85 De Europæiske Fællesskabers Tidende Nr. L 199/1 (Retsakter hvis offentliggørelse er obligatorisk) RÅDETS FORORDNING (EØF) Nr. 2137/85 af 25. juli 1985 om indførelse af europæiske økonomiske firmagrupper (EØFG) RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, særlig artikel 235, under henvisning til forslag fra Kommissionen ()), under henvisning til udtalelse fra Europa-Parla- mentet (?), under henvisning til udtalelse fra Det økonomiske og sociale Udvalg (?), og ud fra følgende betragtninger : En harmonisk udvikling af den økonomiske virk-v somhed og en varig og afbalanceret ekspansion i Fællesskabet som helhed afhænger af, at der etableres et fælles marked, som fungerer tilfredsstillende og byder på vilkår svarende til vilkårene på det nationale marked ; gennemførelsen af dette marked og styrkelsen af dets enhed gør det navnlig ønskeligt, at der for fysiske personer, selskaber og andre retlige enheder skabes et retsgrundlag, som letter tilpasningen af deres aktiviteter til de økonomiske vilkår i Fælles- skabet ; det er i dette øjemed nødvendigt, at disse fysiske personer, selskaber og andre retlige enheder rent faktisk kan samarbejde på tværs af landegrænser ; et sådant samarbejde kan støde på vanskeligheder af retlig, skattemæssig eller psykologisk karakter ; indfø- relsen af et hensigtsmæssigt juridisk instrument på fællesskabsplan i form af en europæisk økonomisk ()) EFT nr. C 14 af 15. 2. 1974, s. 30, og EFT nr. C 103 af 28. 4. 1978, s. 4. () EFT nr. C 163 af 11. 7. 1977, s. 17. () EFT nr. C 108 af 15. S. 1975, s. 46. firmagruppe vil bidrage til gennemførelsen af oven- nævnte målsætninger og synes derfor nødvendig ; traktaten indeholder ikke særlig hjemmel for udarbej- delse af et sådant juridisk instrument ; firmagruppens evne til at tilpasse sig de økonomiske vilkår bør sikres ved en udstrakt handlefrihed for medlemmerne til at tilrettelægge deres kontraktlige forbindelser og gruppens interne organisation ; gruppen adskiller sig fra et selskab hovedsagelig ved sit formål, som udelukkende er at lette eller udvikle medlemmernes økonomiske aktivitet, således at de kan øge deres egne resultater ; på grund af denne medvir- kende karakter skal gruppens virksomhed knyttes til medlemmernes økonomiske aktiviteter, men ikke træde i stedet for disse, og gruppen kan under hensyn hertil for eksempel ikke selv udøve et liberalt erhverv over for tredjemand, idet begrebet økonomisk aktivitet skal forstås i sin bredeste betydning ; der bør være så bred adgang til gruppen som muligt for fysiske personer, selskaber og andre retlige enheder under hensyn til denne forordnings endemål ; forord- ningen er dog ikke til hinder for anvendelse på natio- nalt plan af retsregler og/eller etiske regler for udøvelse af en aktivitet eller et erhverv ; denne forordning giver ikke i sig selv ret til at deltage i en gruppe, selv om de betingelser, der er fastsat i forordningen, er opfyldt ; forordningens bestemmelser om muligheden for, af hensyn til offentlige interesser, at forbyde eller begrænse deltagelse i en gruppe berører ikke de rets- regler i medlemsstaterne, der vedrører udøvelse af virk- somhed, og som kan foreskrive yderligere forbud eller begrænsninger eller på anden måde påbyde kontrol eller tilsyn med deltagelse i en firmagruppe af fysiske personer, selskaber eller andre retlige enheder, eller enhver kategori heraf ;